Document ID: /roh_data/filtered/fineweb-2-filterrobots_roh.jsonl.gz/30113

La vischnanca da Bregaglia è vinavant pronta da promover l'art en sia vallada. Quai ha la radunanza communala decis en ina votaziun consultativa. Cun 245’000 francs vegn sustegnì in nov project d'art "Biennala Bregaglia" lantschà da l'associaziun "Progetti d'arte in Val Bergaglia”. Davart la summa sto ina proxima radunanza communala anc da decider.
Center da sport da glatsch
Plinavant ha la radunanza communala approvà ina cunvegna da prestaziun da la vischnanca e la regiun Malögia pertutgant la construcziun e la gestiun dad in center da sport da glatsch. Ils 10 da favrer aveva Bregaglia sco suletta vischnanca da la regiun Malögia ditg «NA» a la halla da glatsch en l'Engiadin'Ota. La vischnanca da Bregaglia vul uss sa participar en ina emprima fasa cun radund 18'500 francs.
RR novitads 14:00